遊白鹿洞熹得謝字賦呈元範伯起之才三兄并示諸同遊者
作者：朱熹
朝代：宋

paragraphs: 歲月有環周，窮臘忽受謝。
眷眷山水心，幸此朱墨暇。
招呼得良友，邂逅成夙駕。
深尋故轍迹，喜見新結架。
永懷拾遺公，藏器此待價。
橫流詩書澤，下及楊李霸。
炎神撫興運，制作流大化。
石室萬卷藏，綸言九天下。
規模未云遠，荒茀良可詫。
自非賢邑宰，誰復此精舍。
會當求敕賜，畢願老耕稼。
更與盡心期，臨流抗風榭。